Ikke alle angrepsspillerne i amerikansk fotball som kan ta imot en fremoverpasning. Det er bare **berettigede mottakere** som kan ta imot en fremoverpasning, og det er kun disse som kan bevege seg forbi den nøytrale sonen dersom en fremoverpasning krysser den. Dersom pasningen blir tatt imot av en spiller som ikke er berettiget blir dette en straffe for "ulovlig ballberøring" (fem yards og tap av en down). Dersom en uberettiget mottaker er forbi den nøytrale sonen når en fremoverpasning som krysser den blir kastet blir dette en straffe for "uberettiget mottaker forbi scrimmagelinja" (fem yards). Ligaene har forskjellige regler som avgjør hvem som er en berettiget mottaker.

College
-------

Regel 7, seksjon 3, artikkel 3 i NCAAs regelbok definerer berettigede mottakere for college football. De avgjørende faktorene er spillerens posisjon på banen når ballen blir snappet og spillerens trøyenummer. Angrepsspillere med et nummer mellom 50 og 79 er alltid berettigede. Alle forsvarsspillere er berettigede mottakere, og angrepsspillere som ikke har riktig trøyenummer er berettigede mottakere dersom de møter ett av de tre følgende krtieriene:

* Spilleren står på en av endene av gruppen av spillere som står på scrimmagleinjen (vanligvis wide receivere og/eller tight ends)
* Spilleren står opp minst en yard back scrimmagelinjen (running backs, fullbacks, slot receivere osv.)
* Spilleren står i posisjon for å få ballen overlevert fra centeren under snappet (nesten alltid quarterbacken)

Spillere kan kun bruke berettigede numre fra en uberettiget posisjon når det er åpenbart at laget skal forsøke et punt eller field goal.

Om en spiller skal bytte mellom en berettiget og uberettiget posisjon må de endre trøyenummer for å reflektere byttet.

En mottaker blir uberettiget dersom han forlater banen under et play, med mindre han ble tvunget ut av en forsvarsspiller og umiddelbart forsøker å komme seg inn på banen igjen (regel 7-3-4). Alle spillerne på banen blir berettigede så snart en forsvarsspiller eller dommer blir truffet av ballen under et play (regel 7-3-5).

Profesjonell amerikansk fotball
-------------------------------

På profesjonelt nivå i både amerikansk og canadisk fotball blir alle forsvarsspillere sett på som berettigede mottakere. Angrepslaget må ha minst syv spillere på scrimmagelinjen. Av disse er de kun de to på endene som er berettigede receievere. De gjenværende spillerne er i backfieldet (fire i amerikansk fotball, fem i canadisk), inkludert quarterbacken. Disse er også berettigede mottakere. I National Football League (NFL) er en quarterback som stiller seg opp bak center som en T-formasjon quarterback ikke berettiget med mindre han, før snappet, flytter seg til en stilling minst en yard bak scrimmagelinjen eller på den ene enden av linjen, og står stille i den posisjonen i minst ett sekund før snappet, men teller uansett ikke mot de syv spillerne et lag må stille på scrimmagelinjen.

Berettigede mottakere må bruke spesifikke trøyenumre, slik at dommerne lett kan skille mellom berettigede og uberettigede mottaker. I NFL må running backs, wide receivere og tight ends bruke numre mellom 0 og 49 og mellom 80 og 89. Numre mellom 50 og 79 er reservert for linemen, og disse spillerne må melde fra til en dommer om de skal være berettigede mottakere. I CFL må uberettigede mottakere bruke numre mellom 50 og 69; alle andre numre (inkludert 0 og 00) kan brukes av berettigede mottakere. En spiller som ikke bruker et nummer for berettigede mottakere, er ikke berettiget selv om han stiller opp i posisjonen for en berettiget mottaker. En spiller kan derimot rapportere til dommeren om han skal være berettiget for det neste playet, og kan da stille seg opp som en berettiget mottaker. Ett eksempel på dette er en kamp i 1985 hvor William Perry, #72 og vanligvis en defensive lineman, ble gjort til en berettiget mottaker på et play på angrepet, og tok imot en touchdownpasning. Et nyere eksempel er tidligere linebacker for New England Patriots Mike Vrabel, som ofte stilte opp som en tight end når Patriots var ved mållinjen. I 2018-sesongen stilte også George Fant opp som tight end for Seattle Seahawks etter at startende tight ends Ed Dickson og Will Dissly ble skadet. I 2019-sesongen erklærte Atlanta Falcons right tackle Ty Sambrailo seg berettiget på flere plays, og tok blant annet imot en 35-yard touchdownpasning mot Tampa Bay Buccaneers.

Før snappet i amerikansk fotball kan spillere i backfieldet kun bevege seg parallelt til scrimmagelinjen, kun én back kan bevege seg om gangen, og dersom de har beveget seg fremover må de stå stille i et fullt sekund før snappet. Mottakeren kan bevege seg lateralt eller bort fra scrimmagelinjen når ballen snappes. Brudd av disse reglene fører til en straffe for illegal procedure på fem yards. I canadisk fotball derimot kan berettigede mottakere bevege seg i alle retninger før snappet, et ubegrenset antall kan bevege seg samtidig, og de må ikke stå i ro før snappet.

Reglene for berettigede mottakere gjelder kun for fremoverpasninger. Hvilken som helst spiller kan ta imot en bakoverpasning eller en lateral pasning.

Når playet har startet i amerikansk fotball kan berettigede mottakere bli uberettigede avhengig av hvordan playet utvikler seg. En berettiget mottaker som går ut av banen er ikke lenger en berettiget mottaker og kan ikke ta imot en fremoverpasning, før spilleren har tatt tre skritt på banen igjen. Dersom en pasning blir berørt av en forsvarsspiller eller en berettiget mottaker på angrepet (avledet av en defensive lineman, gått gjennom hendene på en mottaker osv.), blir alle angrepsspillere umiddelbarte berettigede mottakere. I CFL blir alle spillere berettigede mottakere dersom en pasning blir berørt av en spiller på forsvarslaget. En foreslått regelendring i XFL ville gjort alle spillerne bak scrimmagelinjen til berettigede mottakere, uavhengig av deres posisjon eller nummer.

Se også
-------

* Ordbok for amerikansk fotball

Referanser
----------

1. ↑  «2006 NCAA Football Rules and Interpretations» (PDF) **(engelsk)**. NCAA. juli 2006. Arkivert fra originalen (PDF) 1. november 2006. Besøkt 18. oktober 2020.
2. ↑  Stephenson, Creg (1. januar 2015). «Watch Baylor's 390-pound lineman LaQuon McGowan catch TD pass in Cotton Bowl against Michigan State». *AL.com* **(engelsk)**. Alabama Media Group. Besøkt 18. oktober 2020.
3. ↑  «Eligible Receivers» (PDF). *Official NFL Playing Rules* **(engelsk)**. NFL. Arkivert fra originalen (PDF) 8. november 2020. Besøkt 18. oktober 2020.
4. ↑  «NFL Jersey Numbers». *NFL.com* **(engelsk)**. Besøkt 12. november 2023.
5. ↑  Bell, Gregg (3. november 2018). «George Fant, starting Seahawks slot receiver--and host for his WKU Hilltoppers this weekend». *The News Tribune* **(engelsk)**. Besøkt 18. oktober 2020.
6. ↑  Gaydos, Ryan (29. desember 2019). «Atlanta Falcons' Ty Sambrailo catches 35-yard touchdown pass vs. Tampa Bay Buccaneers». *Fox News* **(engelsk)**. Besøkt 18. oktober 2020.

| Posisjoner i amerikansk og canadisk fotball |
| --- |
| Angrep (spesialisering)
  |  | Forsvar
  |  | Special teams |
| Linemen | Guard, Tackle, Center | Linemen | Nose tackle, Tackle, End, Edge rusher | Kickere | Placekicker, Punter, Kickoff specialist |
| Quarterback (Dual-threat, Game manager, System)
  | Linebacker | Snapping
  | Long snapper, Holder |
| Running backs | Halfback/Tailback (Triple-threat, Change of pace), Fullback, H-back, Wingback | Backs | Cornerback, Safety, Nickelback, Dimeback | Returning
  | Punt returner, Kick returner, Jammer |
| Receivere
  | Wide receiver (Berettiget), Tight end, Slotback, End | Takling
  | Gunner, Upback |
| Formasjoner (Liste) — Nomenklatur — Strategi |